《次韵答李六容》
清代·曾纪泽

穷荒无雁只爰居，系帛遥传海上书。小隐知君非忘世，远游怜我似逃虚。

梦魂楚水吴山里，诗兴寒烟宿雨余。与子忽分蛮触角，人生何处问乘除。

作者简介：（1839—1890）湖南湘乡人，字劼刚。曾国藩长子。同治九年由二品荫生补户部员外郎。光绪四年出任驻英、法大臣。后充驻俄大臣，改崇厚已订之约，收回伊犁和特克斯河地区。中法战争时，力与法人争辩。回国后官至兵部左侍郎。学术贯通中西。有《曾惠敏公全集》。